พิพิธภัณฑ์ตกปลาแบบฟลายแห่งอเมริกา

พิพิธภัณฑ์ตกปลาแบบฟลายแห่งอเมริกา (อังกฤษ: American Museum of Fly Fishing) เป็นพิพิธภัณฑ์ในเมืองแมนเชสเตอร์ รัฐเวอร์มอนต์ สหรัฐอเมริกา ที่เก็บรักษาและจัดแสดงสิ่งประดิษฐ์ที่เกี่ยวข้องกับการตกปลาแบบอเมริกัน นิทรรศการและสิ่งสะสม พิพิธภัณฑ์ตกปลาแบบฟลายแห่งอเมริกา ก่อตั้งขึ้นในปี ค.ศ. 1968 ที่เมืองแมนเชสเตอร์ รัฐเวอร์มอนต์ โดยกลุ่มนักตกปลาที่เชื่อว่าประวัติศาสตร์การตกปลาเป็นส่วนสำคัญของประเพณีและวัฒนธรรมอเมริกัน พิพิธภัณฑ์แห่งนี้สร้างขึ้นเพื่อเป็นสถาบันในการวิจัย อนุรักษ์ และไขความสมบัติล้ำค่าของประวัติศาสตร์การตกปลา ปัจจุบันพิพิธภัณฑ์แห่งนี้ทำหน้าที่เป็นแหล่งเก็บรักษาและอนุรักษ์สิ่งของเกี่ยวกับการตกปลาที่ใหญ่ที่สุดในโลกซึ่งมีจำนวนนับพันชิ้น ของสะสมและนิทรรศการต่าง ๆ บันทึกวิวัฒนาการของการตกปลาแบบฟลาย (การใช้เหยื่อปลอมคล้ายแมลง) ในฐานะกีฬา ศิลปะ งานฝีมือ และอุตสาหกรรม ในสหรัฐอเมริกาและประเทศอื่น ๆ ย้อนหลังไปถึงคริสต์ศตวรรษที่สิบหก คันเบ็ด รอก เหยื่อปลอม อุปกรณ์ตกปลา งานศิลปะ ภาพถ่าย ต้นฉบับ และหนังสือต่าง ๆ ประกอบเป็นชุดสะสมถาวรของพิพิธภัณฑ์ รวมถึงเหยื่อปลอมแบบฟลายที่เก่าแก่ที่สุดในโลกที่มีการบันทึกไว้ พิพิธภัณฑ์แห่งนี้ได้รับการรับรองจากสมาคมพิพิธภัณฑ์แห่งอเมริกา (American Alliance of Museums) ตั้งแต่ปี ค.ศ. 1993 และได้รับการรับรองซ้ำอีกครั้งในปี ค.ศ. 2009 พิพิธภัณฑ์แห่งนี้เป็นหนึ่งในพิพิธภัณฑ์ประมาณ 776 แห่งทั่วสหรัฐอเมริกาที่ได้รับการรับรองนี้ และเป็นหนึ่งในสี่แห่งเท่านั้นในรัฐเวอร์มอนต์ สิ่งพิมพ์ ตั้งแต่ปี ค.ศ. 1974 พิพิธภัณฑ์ตกปลาแบบฟลายแห่งอเมริกาได้ตีพิมพ์วารสารชื่อ The American Fly Fisher ดูเพิ่ม บรรณานุกรมเกี่ยวกับการตกปลาแบบฟลาย การตกปลาแบบฟลาย การผูกเหยื่อตกปลาแบบฟลาย อ้างอิง บรรณานุกรม แหล่งข้อมูลอื่น เว็บไซต์ The American Museum of Fly Fishing เว็บไซต์ Sports Museum of America